**CONVENI DE COL·LABORACIÓ ENTRE L’ASSOCIACIÓ CATALANA DE MUNICIPIS I COMARQUES I LA FUNDACIÓ CARLES PI I SUNYER D’ESTUDIS AUTONÒMICS I LOCALS PER A LA REDACCIÓ DEL PROJECTE D’INVESTIGACIÓ SOBRE ELS MUNICIPIS DE CATALUNYA DE MENYS DE 500 HABITANTS.**

1. **Objecte**

Constitueix l’objecte d’aquest conveni l’establiment de la col·laboració entre les parts d’acord amb les especificacions que s’hi contenen, per dur a terme les actuacions necessàries per desenvolupar la recerca en profunditat que el projecte d’investigació requereix, així com les jornades d’estudi i debat i, si escau, la publicació dels materials obtinguts.

Pel que fa als objectius, l’abast, la justificació i les característiques del projecte, són els que segueixen:

**Objectius del projecte**. Realitzar una recerca sobre els 333 municipis catalans de menys de 500 habitants que analitzi l’estructura i el funcionament del seus ajuntaments, les formes d’assistència, substitució i delegació dels serveis públics, la seva organització administrativa i la informació econòmica.

**Fases del projecte**. El projecte es divideix en quatre fases diferenciades:

El punt de partida serà la realització de l’enquesta per recollir la informació indispensable sobre cadascun dels municipis que formen part de l’univers d’estudi.

Al llarg de la segona fase es durà a terme el treball de camp. Aquest treball consistirà en una visita personal d’un dels investigadors de la Fundació per tal de recollir la informació abans esmentada.

La tercera part consistirà en la depuració de les dades obtingudes, la tabulació dels resultats, l’aplicació dels resultats estadístics corresponents i la confecció dels informes pactats per les parts signants d’aquest conveni.

Finalment, la quarta fase serà la de la disseminació dels resultats i la seva presentació pública, si s’escau.

1. **Parts signants**
* Associació Catalana de Municipis i Comarques
* Fundació Carles Pi i Sunyer d’Estudis Autonòmics i Locals
1. **Data de signatura**

15/11/2016

1. **Duració**

Des de la data de la seva signatura fins a complir-se per les part els compromisos adquirits.

1. **Dotació econòmica**

17.850€ + IVA